VENDIM
Nr. 570, datë 8.10.2025

PËR MIRATIMIN E LISTËS ME PËRBËRËSIT KRITIKË DHE PJESËT E NDJESHME TË RRJETEVE 5G

Në mbështetje të nenit 100 të Kushtetutës dhe të pikës 3, të nenit 55, të ligjit nr. 54/2024, “Për komunikimet elektronike në Republikën e Shqipërisë”, me propozimin e zëvendëskryeministrit dhe ministër i Infrastrukturës dhe Energjisë, Këshilli i Ministrave

VENDOSI:

1. Miratimin e listës me përbërësit kritikë dhe pjesët e ndjeshme të rrjeteve 5G, sipas aneksit që i bashkëlidhet këtij vendimi.
2. Ngarkohen Ministria e Infrastrukturës dhe Energjisë dhe Autoriteti i Komunikimeve Elektronike dhe Postare për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTËR 
Edi Rama

ANEKS
LISTA ME PËRBËRËSIT KRITIKË DHE PJESËT E NDJESHME TË RRJETEVE 5G

1. Pjesët kritike dhe të ndjeshme të rrjeteve 5G përfshijnë:
- rrjetin bërthamë (Core Network);
- rrjetin e aksesit radio (RAN);
- rrjetin e transmetimit dhe të transportit;
- sistemet e menaxhimit dhe të kontrollit.
Në sistemet e menaxhimit dhe të kontrollit përfshihen:
a) Menaxhimi NFV dhe orkestrimi i rrjetit MANO;
b) Sistemet e menaxhimit dhe shërbimet mbështetëse, elementet e rrjetit për shkëmbimet ndërmjet rrjeteve.
2. Lista e detajuar me përbërësit kritikë dhe të ndjeshme të rrjetit 5G

Lista indikative e elementeve të pjesëve kritike dhe të ndjeshme të rrjetit 5G, niveli i rrezikut, sipas pjesëve kritike dhe funksionet e elementeve kryesore, përcaktohen, si më poshtë vijon:
	PJESËT KRITIKE TË RRJETIT
	VLERËSIMI I RREZIKUT
	LISTA INDIKATIVE E ELEMENTEVE TË RRJETIT 
	
FUNKSIONET KRYESORE

	Rrjeti bërthamë
(Core Network)

	Kritike
	AMF
SMF
UPF
PCF
UDM
AUSF
NSSF
NEF
NRF
SEPP
NWDAF
5G EPC
NFVI
	· Funksionet e autentifikimit të pajisjeve të përdoruesit, roaming dhe menaxhimi i sesionit; 
· Funksionet e transportit të të dhënave të pajisjeve të përdoruesit; 
· Menaxhimi i politikave të aksesit; 
· Regjistrimi dhe autorizimi i shërbimeve të rrjetit; 
· Ruajtja e të dhënave të përdoruesve dhe rrjetit; 
· Lidhja me rrjetet celulare të palëve të treta; 
· Ekspozimi i funksioneve të rrjetit Core ndaj aplikacioneve të jashtme; 
· Atribuimi i pajisjeve të përdoruesit ndaj pjesëve të rrjetit; 

	Rrjeti i aksesit radio (RAN)

	I lartë
	gNB
RU
DU
CU
RIC
	· Stacionet bazë;
· Menaxhimi i stacionit radio;
· Procesimi i protokolleve të shtresës së poshtme;
· Procesimi i protokolleve të shtresës së sipërme;
· Optimizimi i performancës së rrjetit aksesit radio, duke përdorur inteligjencën artificiale;

	Funksionet e transportit dhe të transmetimit (rrjeti i agregimit të transportit dhe transmetimit)
	I moderuar në të lartë
	GTP-U
MEP
PE Router
P Router
BRAS
Firewall 


	· Transporti i të dhënave të përdoruesit brenda rrjetit 5G;
· Optimizimi i burimeve për të siguruar vonesë të vogël në transmetim;
· Lidhja midis rrjeteve që mbështetet nga MPLS;
· Menaxhimi i trafikut të rrjetit bërthamë dhe MPLS;
· Menaxhimi i sesioneve të përdoruesit dhe vendosja e politikave për aksesin broadband;
· Filtrimi dhe kontrolli i trafikut hyrës e dalës, sipas rregullave të paracaktuara të sigurisë;

	Menaxhimi i NFV dhe orkestrimi i rrjetit (MANO)

	Kritike
	NVFO
VNFM/CNFM
VIM/CISM
NMS
EMS
SDN
	· Orkestrimi i shërbimeve të rrjetit në infrastrukturën 5G;
· Konfigurimi i shërbimeve dhe funksioneve të rrjetit;
· Kontrolli i performancës, kapacitetit dhe utilizimit;

	Sistemet e menaxhimit dhe shërbimet mbështetëse
	I lartë
	OSS/BSS
Security
NTPS
	· Sistemet e menaxhimit të sigurisë; 
· Sistemet e faturimit;
· Sistemet e operimit dhe shërbimet e tjera mbështetëse, si performanca e rrjetit;

	Elementet e rrjetit për shkëmbimet ndërmjet rrjeteve
	I moderuar në të lartë
	· 
	· Rrjetet IP jashtë ambienteve të MNO-së; 
· Shërbimet e rrjetit të ofruara nga palët e treta.



3. Kërkesat për informacion për elementet kritike ose të ndjeshme të rrjetit 5G, sipas këtij vendimi, i drejtohen operatorëve të rrjeteve celulare dhe për aq sa është e zbatueshme dhe operatorëve të rrjetet virtuale celulare.
4. Pavarësisht nga përcaktimet e pikave 1 dhe 2 më sipër, kur vlerësohet e nevojshme, AKEP-i kërkon informacion për funksione apo pajisje që nuk përmenden në këto pika, por që vlerësohen si kritike apo me ndjeshmëri të lartë, si rezultat i zhvillimeve teknologjike për rrjetet 5G ose të gjeneratës së ardhshme. 

	LISTA E SHKURTIMEVE 

	gNB
	Gjenerata tjetër nyja B (Next Generation NodeB)

	AMF
	Funksioni i menaxhimit të aksesit dhe lëvizshmërisë (Access and Mobility Management Function)

	SMF
	Funksioni i menaxhimit të sesioneve (Session Management Function)

	UPF
	Funksioni i planit të përdoruesit (User Plane Function)

	PCF
	[bookmark: _GoBack]Funksioni i kontrollit të politikave (Policy Control Function)

	UDM
	Menaxhimi i të dhënave të unifikuara (Unified Data Management)

	AUSF
	Funksioni i serverit të autentikimit (Authentication Server Function)

	NSSF
	Funksioni i përzgjedhjes së segmentit të rrjetit (Network Slice Selection Function)

	NEF
	Funksioni i ekspozimit të rrjetit (Network Exposure Function)

	NRF
	Funksioni i depozitës së rrjetit (Network Repository Function)

	GTP-U
	Protokolli i tunelimit GPRS – plani i përdoruesit (GPRS Tunneling Protocol - User Plane)

	SEPP
	Ndërfaqe mbrojtëse e sigurisë në skajin e rrjetit (Security Edge Protection Proxy)

	NWDAF
	Funksioni i analizës së të dhënave të rrjetit (Network Data Analytics Function)

	MEP
	Platforma e kompjuterizimit në skajin me akses të shumëfishtë (Multi-Access Edge Computing Platform)

	NFVI
	Infrastruktura e virtualizimit të funksioneve të rrjetit (Network Function Virtualization Infrastructure)

	EPC
	Bërthama e paketës së zhvilluar (Evolved Packet Core)

	RU
	Njësia radio (Radio Unit)

	DU
	Njësia e shpërndarë (Distributed Unit)

	CU
	Njësia e qendërzuar (Centralized Unit)

	RIC
	Kontrolluesi inteligjent i RAN-it (RAN Intelligent Controller)

	NMS
	Sistemi i menaxhimit të rrjetit (Network Management System)

	EMS
	Sistemi i menaxhimit të elementeve (Element Management System)

	OSS/BSS
	Sistemet e operacioneve dhe mbështetjes së biznesit (Operations and Business Support Systems)

	Security
	Sistemi i menaxhimit të sigurisë (Security Management System)

	PE
	Ruteri skajor i ofruesit (Provider Edge Router)

	P Router
	Ruter i ofruesit (Provider Router)

	BRAS
	Server për akses të largët në broadband (Broadband Remote Access Server)

	NTPS
	Sinkronizimi i kohës dhe fazës së rrjetit (Network Time and Phase Synchronization)

	FW
	Ndërfaqe mbrojtëse (Firewalls)

	SDN
	Kontrollues i rrjetit të përcaktuar nga software-i (Software-Defined Networking Controller)

